चुनावी साल में आदिवासी समाज को साधने की जिम्मेदारी आरएसएस ने उठा ली है. संघ के अनुषांगिक संगठन वनवासी कल्याण आश्रम ने आदिवासी समाज की अस्मिता पर केंद्रित संगोष्ठी का आयोजन किया है, जिसमें शामिल होने संघ प्रमुख मोहन भागवत छत्तीसगढ़ पहुँच गए हैं. भागवत सुबह ट्रेन से रायपुर पहुँचने के बाद सीधे निमोरा रवाना हो गए, जहां संगोष्ठी में शामिल होंगे. इस संगोष्ठी को चिंतन शिविर बताया जा रहा है.